Нов световен ред (конспиративна теория)
Нов световен ред (известна с английското наименование New World Order, NWO) е конспиративна теория, според която световните събития се управляват задкулисно от малка група хора, „световният елит“ (масоните, кралските фамилии, клубът „Билдерберг“, Комитет 300, Ротшилд, Рокфелер. и др.), които целят създаването на световно правителство и негово тоталитарно управление.

Обща тема на конспирациите за NWO е съществуването на таен световен елит, който влияе върху ключови световни събития (обществени, политически,исторически, дори природни). Според конспиративната теория целта е установяване на единно световно управление и съответно заличаването на суверенните държави. В това число политически и финансови събития се твърди, че са оркестрирани от скрити организации. В този ред множество исторически и настоящи събития се разглеждат като повлияни по този начин, или дори дирижирани, с подозрението за тайни политически сбирки и процеси на вземане на решение. Ежегодно по цял свят се появяват стотици книги, които се опитват да докажат или прокламират съществуването на световен заговор.

Вижте също 
 Конспиративна теория
 Списък от събития, които са обект на конспиративни теории

Източници 

Есхатология
Тайни общества